Lögreglustjóri höfuðborgarsvæðisins segir lögreglu yfirleitt rannsaka brotavettvang án þess að sakborningar sé viðstaddir . Í máli Helgu Elínar og Halldóru , sem Mannlíf hefur fjallað um , fór sakborningur , lögreglumaður sem var kærður fyrir barnaníð , með lögreglu á vettvang . Lögreglustjóri höfuðborgarsvæðisins , Sigríður Björk Guðjónsdóttir , segir verklagsreglum hafa verið breytt nýlega sem leggi skýrari línur um hvernig bregðast skuli við þegar að lögreglufulltrúar fá á sig kæru um alvarlega glæpi á borð við kynferðisbrot gagnvart börnum . Lögreglustjórinn verður í ítarlegu viðtali í nýjasta tölublaði Mannlífs sem kemur út á morgun . Þar verður jafnframt farið yfir mál mæðgnanna Halldóru Baldursdóttur og Helgu Elínar sem hefur vakið upp reiði í samfélaginu . Helga Elín var kynferðislega misnotuð á barnsaldri . Meintur gerandi , lögreglumaður , starfar enn innan lögreglunnar þrátt fyrir að hafa verið kærður fyrir brot gegn þremur stúlkum . Þá verða viðbrögð embættis ríkislögreglustjóra , Haralds Johannessen rakin sem og viðbrögð Stefáns Eiríkssonar . Stefán starfaði sem lögreglustjóri höfuðborgarsvæðisins þegar umræddur lögreglumaður var kærður fyrir þrjú kynferðisbrot gegn börnum . Þetta og meira um málið í nýjasta tölublaði Mannlífi á morgun , föstudaginn 1. júní .